**BJØRNDALEN**

Høgdemeter over havet: 670m

Lengde: ca 3,5 km

Tid: 1,5 – 2 timar ein veg

Gradering: tung tur

Vegskildring: Du køyrer bil til parkeringsplass ved enden av Røynstrandvegen/Rausvollvegen øvst i byggefeltet.

Du går frå parkeringsplass opp traktorveg nær Skielva. Føl traktorvegen til endes forbi omformarmast på Rausvollane. Ta så inn på raudmerka sti som går gjennom eit granfelt. Etter kvart vert det bratte motbakkar oppover Kleppe. Litt krevjande terreng her. Du passerar «Karsten-hytta», og du nærmar deg skoggrensa. Stien flatar så ut mot Hovslag og passerar den nye 420 kV-linja og Røyslegryvlet før du er framme ved stølen Bjørndalen.

Turtips: Den raudmerka stien fortset utover Bjørndalen mot Oksatjønn og vidare mot toppen av Oksen.

Alternativ nedtur kan vere å gå frå Bjørndalen rett nord (ta av til venstre) om Tresprang. Her går du ned Langedalen, passerar Gjøtto, eit fint utsiktpunkt, og Sevlefletene før du endar nede på Hamrevegen ved Fureneset.

GOD TUR!